Hans store fortjeneste var at bygge videre på og bringe orden i de strategiske og taktiske idéer, som Wilhelm Steinitz havde fremsat, især om vigtigheden af at beherske brættets centrum og undgå bondesvagheder, men også om betydningen af løberparret og af manøvrerum. Han advarede mod "indesnørede" stillinger og sagde, at de "indeholdt kimen til nederlag". Han var ikke forsvarsspiller, så det frie officersspil var hans område, men han indså naturligvis, at dette forudsatte en passende forberedelse. At spille [[gambit]]ter havde han et meget bastant syn på: "Gambitspil i skak svarer nogenlunde til [[plakat]]er contra [[malerkunst]] eller [[Dansemusik|danse]]- eller [[militærmusik]] i tonekunsten, et maleri af lutter skrigende farver, uden nuancering eller intim glæde".
Religion Samfund Religionsvidenskab